stanford-oval/wikipedia huggingface dataset:
ตำบลหมกแถว

| ตำบลหมกแถว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mok Thaeo
ต้นมะหมกหรือกระบก ในพื้นที่หมู่ 1 บ้านหมกแถว
ตำบลหมกแถว
พิกัด: 15°20′49.7″N 99°59′13.7″E﻿ / ﻿15.347139°N 99.987139°E﻿ / 15.347139; 99.987139
ประเทศ: ไทย
จังหวัด: อุทัยธานี
อำเภอ: หนองขาหย่าง
พื้นที่
 • ทั้งหมด: 9.83 ตร.กม. (3.80 ตร.ไมล์)
ประชากร (2567)
 • ทั้งหมด: 835 คน
 • ความหนาแน่น: 84.94 คน/ตร.กม. (220.0 คน/ตร.ไมล์)
รหัสไปรษณีย์ : 61130
รหัสภูมิศาสตร์: 610507
 ส่วนหนึ่งของสารานุกรมประเทศไทย
หมกแถว เป็นตำบลในอำเภอหนองขาหย่าง จังหวัดอุทัยธานี ปัจจุบันเป็นพื้นที่ที่อัตราการเพิ่มขึ้นของประชากรมากที่สุดของอำเภอ เนื่องจากรองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลเมืองอุทัยธานี
ที่ตั้งและอาณาเขต

ตำบลหมกแถว มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลท่าโพ (อำเภอหนองขาหย่าง)
ทิศตะวันออก ติดต่อตำบลน้ำซึม (อำเภอเมืองอุทัยธานี)
ทิศใต้ ติดต่อกับตำบลหลุมเข้า (อำเภอหนองขาหย่าง)
ทิศตะวันตก ติดต่อกับตำบลหนองขาหย่าง (อำเภอหนองขาหย่าง)
ประวัติ

หมกแถวเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหมกแถวเพื่อเป็นการประหยัดงบประมาณ โดยโอน 3 หมู่บ้านของตำบลหมกแถวไปขึ้นกับตำบลท่าโพ จนกระทั่งตำบลหมกแถวได้รับการยกฐานะเป็นตำบลขึ้นอีกครั้ง โดยแยกหมู่ 5 บ้านหมกแถว, หมู่ 6 บ้านหนองเขาขัน และหมู่ 7 บ้านทุ่งใหญ่ ตั้งเป็นตำบล
ชื่อของ "หมกแถว" มาจากประชาชนอพยพมาตั้งถิ่นฐานทำมาหากินบริเวณบ้านหมกแถว หมู่ที่ 1 ซึ่งบริเวณดังกล่าวจะมีต้นมะหมกหรือกระบกขึ้นมากมาย ประชาชนได้โค่นต้นมะหมกนำมาปลูกบ้านเรือนกันมาก อยู่เรียงรายเป็นแถวดูเป็นระเบียบ จึงเรียกชื่อตำบลว่าตำบลหมกแถวตามชื่อต้นมะหมกจนถึงปัจจุบัน
การแบ่งเขตการปกครอง > การปกครองส่วนภูมิภาค

พื้นที่ตำบลหมกแถวประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 820 คน แบ่งเป็นชาย 393 คน หญิง 427 คน (เดือนมีนาคม 2567) เป็นตำบลที่มีจำนวนประชากรมากที่สุดอันดับ 8 จาก 9 ตำบลในอำเภอหนองขาหย่าง
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 |
| --- | --- | --- | --- | --- | --- | --- | --- | --- | --- |
| หมกแถว | 390 | 381 | 365 | 341 | 332 | 326 | 321 | 314 | 301 |
| หนองเขาขัน | 220 | 224 | 218 | 218 | 220 | 211 | 208 | 212 | 218 |
| ทุ่งใหญ่ | 199 | 194 | 191 | 197 | 196 | 189 | 195 | 192 | 192 |
| รวม | 809 | 799 | 774 | 756 | 748 | 726 | 724 | 718 | 711 |
การแบ่งเขตการปกครอง > การปกครองส่วนท้องถิ่น

ปัจจุบันตำบลหมกแถวทั้งตำบลอยู่ในเขตองค์การบริหารส่วนตำบลท่าโพ เดิมอยู่ในเขตสภาตำบลหมกแถว ในปี พ.ศ. 2517 ต่อมาในปี พ.ศ. 2547 เขตสภาตำบลหมกแถวมีพื้นที่ 3 หมู่บ้านและประชากรเพียง 595 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลหมกแถวที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลท่าโพ
อุทัยเทวี

อุทัยเทวี เป็นนิทานพื้นบ้านของไทยเรื่องหนึ่ง โดยตัวละครเอกของเรื่องนี้คือ นางอุทัยเทวี หญิงสาวชาวบ้านที่มีเชื้อสายเป็นนาค ต่อมาได้อภิเษกกับ เจ้าชายสุทธราช โอรสกษัตริย์แห่งการพนคร โดยมีบันทึกในลักษณะกลอนสวด (ประพันธ์ด้วยกาพย์สุรางคนางค์ 28 - กาพย์ยานี 11) ซึ่งได้รับความนิยมมากในอดีต แต่ในภายหลังก็มีการแต่งให้มีการเพิ่มเติมเนื้อเรื่องให้มีความวิจิตรพิศดารขึ้น เช่น การกลับชาติมาเกิด ฯลฯ เพื่อให้เหมาะกับการเล่าแบบนิทานชาดก
ความแตกต่างของในอดีตกับปัจจุบัน

ต้นฉบับสมุดไทยเรื่องนางอุทัยกลอนสวดซึ่งเก็บรักษาไว้ที่ กลุ่มหนังสือตัวเขียนและจารึก หอสมุดแห่งชาติ ที่ใช้ในการตรวจชำระมี 2 สำนวน ซึ่งเป็นเอกสารหมวดวรรณคดี หมู่กลอนสวดทั้ง 2 สำนวน เมื่อเปรียบเทียบเนื้อความแล้ว สันนิษฐานว่าสำนวนแรกน่าจะมีมาก่อน ส่วนสำนวนที่ 2 อาจจะเป็นฉบับที่มีการแต่งเติมเนื้อความเสริมขึ้นจากสำนวนแรก
เนื่องจากเอกสารต้นฉบับไม่มีข้อความระบุถึงผู้แต่งและสมัยที่แต่ง จึงยังไม่อาจสรุปเกี่ยวกับประเด็นดังกล่าวได้ แต่จากเนื้อหาบางตอนระบุได้ว่าเรื่องนางอุทัยกลอนสวดสำนวนนี้น่าจะมีมาตั้งแต่สมัยอยุธยาแล้ว ได้แก่ ความตอนชมโฉมนางอุทัยที่กล่าวว่า นางอุทัยไว้ผมยาวประบ่า ตามความนิยมของสตรีสมัยอยุธยา ต่างจากสมัยรัตนโกสินทร์ตอนต้นซึ่งสตรีนิยมตัดผมสั้น ดังบทที่ว่า
ผมเผ้าเฟื้อยเหนือบ่า	เนื้อนมหน้างามอุดม
อ้อนแอ้นอรเอวกลม	นวลละอองคือทองคำ
ซึ่งมีส่วนพ้องกับบทประพันธ์ กาพย์ห่อโคลงนิราศธารโศก บทพระนิพนธ์ของ พระมหาอุปราชเจ้าฟ้าธรรมธิเบศฯ ซึ่งนอกจากนี้ยังมีลักษณะทางวัฒนธรรมที่มีส่วนพ้องกัน เช่น รูปแบบวงปี่พาทย์มโหรี, ขนบวัฒนธรรม เป็นต้น
การดัดแปลงในสื่ออื่น > ละครโทรทัศน์

| ปี | ผู้สร้าง | นักแสดงหลัก | ออกอากาศช่อง |
| --- | --- | --- | --- |
| 2532 | บริษัท สามเศียร จำกัด | ชาตรี พิณโณ, สินี หงษ์มานพ, อำภา ภูษิต, เอกกวี ภักดีวงษ์ | สถานีโทรทัศน์สีกองทัพบก ช่อง 7 |
| 2544-2545 | บริษัท สามเศียร จำกัด | รติพงษ์ ภู่มาลี, มาติกา อรรถกรศิริโพธิ์, หนุ่ม มาวิน, บุษรา เบญจวัฒน์ | สถานีโทรทัศน์สีกองทัพบก ช่อง 7 |
| 2560 | บริษัท สามเศียร จำกัด | สุรศักดิ์ สุวรรณวงษ์, วรัญภรณ์  พัฒน์ช่วย, อัญรส ปุณณโกศล,ณพบประสบลาภ, นรินทร์ พรพิทักษ์วงศ์, กชกร ส่งแสงเติม | ช่อง 7HD |
หม่อมเจ้าลักษณ์เลิศ ชยางกูร

| หม่อมเจ้าลักษณ์เลิศ ชยางกูร |
| --- | --- |
หม่อมเจ้า ชั้น 4

ประสูติ: 6 ธันวาคม พ.ศ. 2439
สิ้นชีพตักษัย: 1 เมษายน พ.ศ. 2518 (78 ปี)
หม่อม: หม่อมน้อมสิริ ชยางกูร ณ อยุธยา
พระบุตร: 3 คน
ราชสกุล: ชยางกูร
ราชวงศ์: จักรี
พระบิดา: พระเจ้าบรมวงศ์เธอ กรมหมื่นพงษาดิศรมหิป
พระมารดา: หม่อมละม้าย ชยางกูร ณ อยุธยา
| ธรรมเนียมพระยศของ หม่อมเจ้าลักษณเลิศ ชยางกูร |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
พันตรี หม่อมเจ้าลักษณเลิศ ชยางกูร (6 ธันวาคม พ.ศ. 2439 - 1 เมษายน พ.ศ. 2518) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมละม้าย ชยางกูร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
| พันตรี หม่อมเจ้าลักษณเลิศ ชยางกูร |
| --- | --- |
รับใช้: กองทัพบก
ชั้นยศ:  พันตรี
พระประวัติ

ศาสตราจารย์ พันตรี หม่อมเจ้าลักษณ์เลิศ ชยางกูร ศาสตราจารย์ คณะรัฐศาสตร์ มหาวิทยาลัยธรรมศาสตร์
ทรงเข้ารับการศึกษาในโรงเรียนหลวง และโรงเรียนมหาดเล็กหลวงในพระบรมมหาราชวัง ตั้งแต่ทรงพระเยาว์
ในปี พ.ศ. 2452 สำเร็จการศึกษาจากโรงเรียนมหาดเล็กหลวง และทรงเข้าศึกษาต่อในโรงเรียนนายร้อยพระจุลจอมเกล้า
พ.ศ. 2457 สำเร็จโรงเรียนนายร้อยพระจุลจอมเกล้า ได้รับพระราชทานยศเป็นนายร้อยตรีทหารบก และเสด็จไปทรงศึกษาต่อยังกรุงเซ็นต์ปีเตอร์สเบิร์ก ประเทศรัสเซีย ได้รับประกาศนียบัตรจากวิทยาลัยนายร้อย  MILLITARY ACADMY OF H.T.M. THE TSAR NICHOLAS ประเทศรัสเซีย
หลังจากลาออกจากราชการทหาร ในขณะมียศ พันตรี หม่อมเจ้าลักษณเลิศ ได้เข้าเป็นอาจารย์ประจำตั้งเริ่มเปิดคณะรัฐศาสตร์ มหาวิทยาลัยธรรมศาสตร์ เมื่อปี พ.ศ. 2491 และเป็นคณะกรรมการประจำคณะรัฐศาสตร์รุ่นแรกๆ ของมหาวิทยาลัยธรรมศาสตร์
ครอบครัว

หม่อมเจ้าลักษณ์เลิศ ชยางกูร เสกสมรสกับ หม่อมน้อมสิริ ชยางกูร ณ อยุธยา มีบุตรธิดา 3 คน
หม่อมราชวงศ์เลิศลักษณ์ ชยางกูร ถึงแก่กรรม พ.ศ.2494
หม่อมราชวงศ์เลิศลักษณา ชุติกุล (พ.ศ. 2468 - พ.ศ. 2555) สมรสกับนายพยง ชุติกุล มีบุตรธิดา 3 คน
นายกอบศักดิ์ ชุติกุล
นางสิริลักษณา คอมันตร์
นายสารกิต ชุติกุล
หม่อมราชวงศ์ภคพล ชยางกูร (13 กันยายน พ.ศ. 2491 - ) สมรสกับนางพรสวรรค์ ชยางกูร ณ อยุธยา มีธิดา 3 คน
หม่อมหลวงลิสา ชยางกูร
หม่อมหลวงอาภาริณี ชยางกูร
หม่อมหลวงฉัตรวิรัชยา ชยางกูร
พระเกียรติยศ > เครื่องราชอิสริยาภรณ์

พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2469 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พระเกียรติยศ > พระยศ > พระยศทางทหาร

24 เมษายน พ.ศ. 2474: นายพันตรี
จอภาพ

จอภาพแอลซีดี 19 นิ้วของแอลจี
จอภาพ หรือ วีดียู  (อังกฤษ: visual display unit: VDU) หรือชื่ออื่นเช่น จอคอมพิวเตอร์ จอคอม จอมอนิเตอร์ มอนิเตอร์ จอแสดงผล จอภาพแสดงผล จอภาพแสดงผลคอมพิวเตอร์ จอทีวี จอโทรทัศน์ ฯลฯ คือส่วนหนึ่งของเครื่องใช้ไฟฟ้าที่แสดงรูปภาพให้เห็นจากอุปกรณ์ที่สามารถส่งออกวิดีโอ เช่นคอมพิวเตอร์หรือโทรทัศน์ ซึ่งรูปภาพที่ปรากฏสามารถเปลี่ยนแปลงไปได้และไม่คงอยู่อย่างถาวร จอภาพประกอบด้วยส่วนอุปกรณ์ที่แสดงผลให้เห็น และวงจรอิเล็กทรอนิกส์ภายในที่สร้างรูปภาพจากสัญญาณวิดีโอ อุปกรณ์ที่แสดงผลยุคใหม่จะเป็นจอภาพผลึกเหลวทรานซิสเตอร์แผ่นบาง (thin film transistor liquid crystal display: TFT-LCD) และจอภาพยุคก่อนเป็นหลอดภาพรังสีแคโทด (cathode ray tube: CRT)
ขนาดของจอภาพ

ขนาดของจอภาพจะวัดจากมุมหนึ่งของจอ ไปยังอีกมุมหนึ่งในแนวทแยงที่อยู่ตรงข้ามกัน แต่ปัญหาหนึ่งของการวัดแบบนี้คือไม่สามารถแยกแยะได้ว่าจอภาพจะมีอัตราส่วนลักษณะ (aspect ratio) เท่าใด แม้ว่าจะมีขนาดทแยงมุมเท่ากัน เนื่องด้วยข้อเท็จจริงที่ว่ารูปสี่เหลี่ยมผืนผ้าจะมีพื้นที่น้อยกว่ารูปสี่เหลี่ยมจัตุรัสเมื่อกำหนดให้เส้นทแยงมุมยาวเท่ากัน ตัวอย่างเช่น จอภาพ 21 นิ้วในอัตราส่วน 4:3 มีพื้นที่ประมาณ 211 ตารางนิ้ว ในขณะที่จอภาพไวด์สกรีน 21 นิ้วในอัตราส่วน 16:9 จะมีพื้นที่แสดงผลเพียง 188 ตารางนิ้วเท่านั้น
การวัดด้วยวิธีนี้มาจากโทรทัศน์แบบหลอดภาพชนิดเริ่มแรก เนื่องจากหลอดภาพในสมัยนั้นเป็นรูปวงกลมโดยปกติ เมื่อเอ่ยถึงขนาดของหลอดภาพก็เพียงวัดขนาดของเส้นผ่านศูนย์กลางของรูปวงกลม และเมื่อหลอดภาพวงกลมต้องแสดงภาพเป็นรูปสี่เหลี่ยม การวัดระยะเส้นทแยงมุมของรูปสี่เหลี่ยมก็เทียบเท่ากับการวัดเส้นผ่านศูนย์กลางของหลอดภาพเพื่อให้ภาพเต็มจอพอดี วิธีการนี้ก็ยังใช้กันเรื่อยมาแม้ว่าหลอดภาพจะเปลี่ยนรูปร่างไปเป็นรูปสี่เหลี่ยมโค้งมนแทน
อีกปัญหาหนึ่งคือการวัดขนาดหน่วยแสดงผลของจอภาพโดยตรง ซึ่งเป็นขนาดเพื่อการโฆษณาสินค้าและพบเห็นได้ทั่วไป โดยเฉพาะกับหลอดภาพรังสีแคโทด จะมีหน่วยแสดงผลส่วนหนึ่งซึ่งถูกบดบังตามขอบจอเพื่อซ่อนส่วนที่อยู่นอกพื้นที่ปลอดภัย เรียกว่าโอเวอร์สแกน (overscan) ดังนั้นขนาดที่ได้เห็นจริงจึงมีพื้นที่น้อยกว่าขนาดที่โฆษณาอยู่เล็กน้อย ลูกค้าที่ซื้อไปใช้รู้สึกว่าถูกหลอกจึงมีการร้องเรียนอย่างกว้างขวาง และหลายคดีก็ตัดสินว่าให้ผู้ผลิตจอภาพต้องวัดขนาดพื้นที่ที่แสดงผลได้จริง แทนที่จะวัดจากขนาดของหลอดภาพ
เทคโนโลยีการฉายภาพ

เทคโนโลยีฮาร์ดแวร์ที่แตกต่างกันหลายอย่าง มีขึ้นเพื่อใช้ส่งออกภาพวิดีโอที่สร้างจากคอมพิวเตอร์และโทรทัศน์
จอภาพผลึกเหลว (LCD)
จอภาพผลึกเหลวแบบส่องไฟผ่าน (passive LCD) เคยใช้ในแล็ปท็อปจนถึงช่วงกลางคริสต์ทศวรรษ 1990 ด้วยมีข้อเสียที่ว่ามีความคมชัดต่ำและตอบสนองช้า
จอภาพผลึกเหลวทรานซิสเตอร์แผ่นบาง (TFT-LCD) สามารถสร้างภาพได้ดีกว่า ปัจจุบันจอภาพผลึกเหลวแทบทั้งหมดเป็นประเภทนี้
หลอดภาพรังสีแคโทด (CRT)
จอภาพคอมพิวเตอร์แบบแรสเตอร์ สร้างภาพโดยใช้พิกเซลมาประกอบกัน เป็นอุปกรณ์แสดงผลที่นิยมมากสำหรับคอมพิวเตอร์รุ่นก่อน
จอภาพคอมพิวเตอร์แบบเวกเตอร์ ใช้งานกับอุปกรณ์เรดาร์ เครื่องมือทางวิทยาศาสตร์ เครื่องเกมเวกเทรกซ์ (Vectrex) รวมไปถึงเกมตู้อย่างแอสเทอรอยด์ส (Asteroids) เนื่องจากจำเป็นต้องใช้ระบบของการสะท้อน
โทรทัศน์เคยใช้เป็นจอภาพให้กับคอมพิวเตอร์ส่วนบุคคล โดยการเชื่อมต่อสัญญาณวิดีโอประกอบ (composite video) (ขั้วกลมสีเหลือง) เข้ากับตัวกล้ำสัญญาณ (modulator) แต่คุณภาพและความละเอียดของภาพมักจะถูกจำกัดโดยความสามารถของโทรทัศน์นั้นเอง
จอภาพพลาสมา (PDP)
เครื่องฉายภาพวิดีโอใช้ CRT, LCD, DLP, LCoS, และเทคโนโลยีอื่น ๆ เพื่อที่จะฉายภาพไปบนสกรีนฉายภาพ เครื่องฉายภาพด้านหน้าจะใช้สกรีนเป็นตัวสะท้อนแสงกลับมาสู่ผู้ชม ในขณะที่เครื่องฉายภาพด้านหลังใช้สกรีนเป็นตัวกระจายแสงให้หักเหออกไปข้างหน้า เครื่องฉายภาพด้านหลังกับสกรีนอาจรวมอยู่ในเครื่องเดียวกันอย่างโทรทัศน์
จอภาพยิงอิเล็กตรอนบนตัวนำที่ผิวหน้า (surface-conduction electron-emitter display: SED)
จอภาพไดโอดเปล่งแสงชีวภาพ (organic light emitting diode: OLED)
จอภาพเพเนทรอน (penetron) ใช้กับอากาศยานทหาร
การวัดประสิทธิภาพ

ประสิทธิภาพของจอภาพสามารถวัดได้จากหลายปัจจัยดังนี้
ความส่องสว่าง วัดในหน่วยแคนเดลาต่อตารางเมตร
ขนาดของจอภาพ วัดความยาวตามแนวทแยง สำหรับหลอดภาพ บริเวณที่เห็นภาพมักจะเล็กกว่าขนาดของหลอดภาพอยู่หนึ่งนิ้ว
อัตราส่วนลักษณะ คืออัตราส่วนของพิกเซลในแนวนอนต่อแนวตั้ง อัตราส่วนปกติคือ 4:3 เช่นจอภาพที่กว้าง 1024 พิกเซล จะสูง 768 พิกเซล ถ้าเป็นจอภาพไวด์สกรีน จะมีอัตราส่วนเป็น 16:9 ดังนั้นจอภาพที่กว้าง 1024 พิกเซล จะสูง 576 พิกเซล
ความละเอียดจอภาพ คือจำนวนพิกเซลตามความกว้างและความสูงที่สามารถแสดงผลได้ (ไม่ได้หมายถึงพิกเซลที่กำลังแสดงผลภาพอยู่ในปัจจุบัน) ความละเอียดที่มากที่สุดถูกจำกัดโดยระดับพิกเซล (ดูถัดไป)
ระดับพิกเซล คือระยะระหว่างพิกเซลสีเดียวกันในหน่วยมิลลิเมตร หากระดับพิกเซลน้อยลง ภาพจะมีความคมชัดมากขึ้น
อัตรารีเฟรช คือจำนวนครั้งในหนึ่งวินาทีที่ภาพนั้นถูกฉายลงบนหน้าจอ อัตรารีเฟรชที่มากที่สุดถูกจำกัดโดยเวลาตอบสนอง (ดูถัดไป)
เวลาตอบสนอง คือเวลาที่ใช้ไปขณะพิกเซลเปลี่ยนจากสีดำไปเป็นสีขาว และกลับมาเป็นสีดำอีกครั้ง วัดในหน่วยมิลลิวินาที ค่าที่น้อยลงหมายความว่าจอสามารถเปลี่ยนภาพได้เร็วขึ้น และหลงเหลือภาพก่อนหน้าน้อยกว่า
อัตราส่วนความแตกต่าง คืออัตราส่วนความส่องสว่างของสีที่สว่างที่สุด (สีขาว) ต่อสีที่มืดที่สุด (สีดำ) ที่จอภาพนั้นสามารถสร้างได้
การใช้พลังงาน วัดในหน่วยวัตต์
มุมในการมอง คือมุมที่มากที่สุดที่หันเหหน้าจอออกไปแล้วยังสามารถมองเห็นได้ โดยภาพที่ปรากฏยังไม่ลดคุณภาพ เช่นสีเพี้ยนเป็นต้น
Monotor Technology
จอภาพทำงานโดยการแสดงภาพ ซึ่งอาจเป็นภาพกราฟิกหรือตัวอักษร ซึ่งเกิดจากการประมวลผลของการ์ดวีจีเอ (VGA Card) จอภาพแบ่งเป็น 2 ประเภท คือจอภาพสีเดียวหรือจอภาพโมโนโครม ( Monochrome) และจอสี ( Color Monitor) ปัจจุบันจอภาพสีเดียวนั้นไม่เป็นที่นิยมใช้กับคอมพิวเตอร์ หากจะมีใช้ก็เฉพาะงานเฉพาะอย่างเท่านั้น ส่วนที่นิยมใช้ก็คือจอสี โดยแบ่งได้อีกเป็น 3 ประเภท คือจอสีวีจีเอ (VGA = Video Graphics Array) และจอสี Super VGA (SVGA = Super Video Graphics Array ) และจอ LCD (Liquid Crystal Display) ซึ่งประเภทหลังนี้มีราคาแพงมาก จอภาพที่ได้รับความนิยมในปัจจุบันคือจอ SVGA เนื่องจากมีราคาไม่แพงมากนัก และเหมาะกับ Application ที่ออกแบบให้มีความสามารถแสดงภาพกราฟิก นอกจากนี้ Application ประเภทมัลติมีเดียหรือเกมส์ต่างๆ ต่างก็ต้องการจอภาพที่มีความละเอียดสูง (High Resolution) สามารถแสดงสีได้หลายๆสี จอภาพมีหลักการทำงานแบบเดียวกับจอโทรทัศน์โดยจะมีกระแสไฟฟ้าแรงสูง ( High Voltage) คอยกระตุ้นให้อิเล็กตรอนภายในหลอดภาพแตกตัว อิเล็กตรอนดังกล่าวจะทำให้เกิดลำแสงอิเล็กตรอนไปกระตุ้นผลึกฟอสฟอรัสที่ฉาบอยู่บนหลอดภาพ เมื่อฟอสฟอรัสถูกกระตุ้นจากอิเล็กตรอนจะเกิดการเรืองแสงและปรากฏเป็นจุดสีต่างๆ (RGB Color) ซึ่งรวมเป็นภาพบนจอภาพนั่นเอง
แหล่งข้อมูลอื่น

ความรู้เกี่ยวกับจอมอนิเตอร์ เก็บถาวร 2007-02-10 ที่ เวย์แบ็กแมชชีน
| ด ค กอุปกรณ์คอมพิวเตอร์ขั้นพื้นฐาน |
| --- | --- |
อุปกรณ์อินพุต:  คีย์บอร์ด  เครื่องกราดภาพ  ไมโครโฟน  อุปกรณ์ชี้ กราฟิกส์แท็บเล็ต  จอยสติก  ปากกาแสง  เมาส์  พ็อยน์ติงสติก  ทัชแพด  จอสัมผัส  แทร็กบอล  เว็บแคม 
อุปกรณ์เอาต์พุต:  จอภาพ  แผงแสดงอักษรเบลล์  เครื่องพิมพ์  ลำโพง  พล็อตเตอร์ 
หน่วยบันทึกข้อมูลแบบถอดได้:  ออปติคัลดิสก์ไดร์ฟ CD-RW  DVD+RW  BD-R  ชุดจานบันทึก  ฟลอปปีดิสก์  การ์ดหน่วยความจำ  ยูเอสบีแฟลชไดรฟ์ 
กล่องครอบคอมพิวเตอร์:  หน่วยประมวลผลกลาง (CPU)  HDD / SSD / SSHD  แผงวงจรหลัก  ตัวควบคุมระบบติดต่อประสาน  แหล่งจ่ายไฟ  หน่วยความจำเข้าถึงโดยสุ่ม (แรม)  การ์ดเสียง  การ์ดแสดงผล 
พอร์ตข้อมูล:  อีเทอร์เน็ต  ไฟร์ไวร์ (IEEE 1394)  พอร์ตขนาน  พอร์ตอนุกรม  USB  เต้ารับเสียง 
สำหรับรูปสี่เหลี่ยมที่บรรจุในรูปวงกลม เส้นทแยงมุมจะยาวเท่ากับเส้นผ่านศูนย์กลางของรูปวงกลมด้วย
จอคอมพิวเตอร์แบบหลอดภาพ 19 นิ้วของวิวโซนิก (หลอดภาพขนาด 48.3 ซม. มองเห็นได้ 45.9 ซม.) ดูคล้ายโทรทัศน์
การวัดระดับพิกเซล บนจอภาพที่จัดเรียงพิกเซลต่างกัน
ฮวัง อิน-ย็อบ

| ฮวัง อิน-ย็อบ |
| --- | --- |
ฮวังในเดือนตุลาคม 2024
เกิด:  (1991-01-19) 19 มกราคม ค.ศ. 1991 (34 ปี) อึยจ็องบู จังหวัดคย็องกี ประเทศเกาหลีใต้
ชื่ออื่น: Ryan Leon
การศึกษา: Philippine Women's University (BFA)
อาชีพ:  นักแสดง  นายแบบ  นักร้อง 
ปีปฏิบัติงาน: 2017–ปัจจุบัน
ตัวแทน:  คีย์อีสต์ (เกาหลีใต้)  สตรีมมีเดียคอร์ปอเรชัน (ญี่ปุ่น)  เคเอ็น สตูดิโอ 
ส่วนสูง: 185 cm (6 ft 1 in)

ชื่อเกาหลี
ฮันกึล: 황인엽
ฮันจา: 黃寅燁
อาร์อาร์: Hwang In-yeop 
เอ็มอาร์: Hwang In-yŏp 
 
ลายมือชื่อ

ฮวัง อิน-ย็อบ (เกาหลี: 황인엽; เกิด 19 มกราคม ค.ศ. 1991) เป็นนักแสดง นายแบบ และนักร้องชาวเกาหลีใต้ เขาเริ่มจากการเป็นนักเดินแบบก่อนที่จะเปิดตัวด้านการแสดงในละครเรื่อง วาย (2018) เป็นที่รู้จักจากบทบาทของเขาใน ความลับของนางฟ้า (2020–21) และละครต้นฉบับเน็ตฟลิกซ์เรื่อง โอม รักเอยจงมา (2022), วายเฮอร์ (2022) และ ครอบครัวหัวใจลิขิตเอง (2024)
ชีวิตในวัยเด็กและการศึกษา

ฮวัง อิน-ย็อบ เกิดที่อึยจ็องบู ประเทศเกาหลีใต้ เมื่อวันที่ 19 มกราคม ค.ศ. 1991 เขาเป็นลูกชายคนแรก น้องชายของเขาที่มีอายุห่างสามปีเป็นโปรดิวเซอร์ นักร้อง และนักแต่งเพลงที่ใช้ชื่อ "Inof" ฮวัง อิน-ย็อบอาศัยอยู่ที่เมืองดาเบา ประเทศฟิลิปปินส์ ในระหว่างที่กำลังศึกษาระดับมัธยมศึกษาที่โรงเรียนนานาชาตินิกกีจินไค และต่อมาจบการศึกษาด้วยหลักสูตรศิลปศาสตร์บัณฑิตในสาขาการออกแบบแฟชั่นที่วิทยาลัยสตรีดาเบาแห่งฟิลิปปินส์
อาชีพ > นักเดินแบบและการเปิดตัวเป็นนักแสดง

ฮวัง อิน-ย็อบเข้าสู่วงการบันเทิงโดยการเป็นนักเดินแบบในปี ค.ศ. 2017 โดยครั้งหนึ่งเคยอยู่สังกัดค่ายวายจีเคพลัส บริษัทหนึ่งของวายจีเอนเตอร์เทนเมนต์
ในปี ค.ศ. 2018 เขาได้เปิดตัวการแสดงในเว็บละครเนเวอร์ทีวีเรื่อง วาย หลังจากนั้นเขาก็เซ็นสัญญากับค่ายคีย์อีสต์ ซึ่งเป็นบริษัทย่อยของเอสเอ็มเอนเตอร์เทนเมนต์
ในปี ค.ศ. 2019 เขารับบทบาทซอ เคียว-ว็อน เว็บละครเรื่อง เฟรชแมน และนักแสดงสมทบในละครประวัติศาสตร์ช่องเคบีเอส2 รับบทเป็นพัค แดน-โฮ ในเรื่อง ลำนำรักจำแลง
อาชีพ > 2020–ปัจจุบัน: ความนิยมและความก้าวหน้าที่เพิ่มขึ้น

ในปี ค.ศ. 2020 ฮวัง อิน-ย็อบได้การยอมรับมากขึ้นจากการทำงานในละครช่องเจทีบีซี เรื่อง ย้อนรัก ย้อนวัยฝัน ละครที่ผลิตซ้ำของภาพยนตร์อเมริกันเรื่อง 17 ขวบอีกครั้ง กลับมาแก้ฝันให้เป็นจริง (2009) เขาเล่นเป็นคู จา-ซุง นักเรียนอันธพาลในโรงเรียน และเป็นตัวละครที่คล้ายคลึงกันของสแตน ซึ่งแสดงโดยฮันเตอร์ พาร์ริชในภาพยนตร์ต้นฉบับ
เขามีชื่อเสียงมากขึ้นในละครโรแมนติกตลกเรื่อง ความลับของนางฟ้า ในบทบาทฮัน ซอ-จุน ออกอากาศช่องทีวีเอ็น ละครที่ดัดแปลงมาจากการ์ตูนในเว็บตูน และเขายังร้องเพลงประกอบละครด้วยเพลง อิสสตาร์ทูเดย์
ในปี ค.ศ. 2021 ยืนยันในการแสดงในเรื่อง The Sound of Magic ซึ่งจะออกอากาศบนเน็ตฟลิกซ์ โดยร่วมการแสดงกับจี ชัง-อุก และชเว ซุง-อึน เมื่อวันที่ 23 เมษายน ค.ศ. 2020 ทางค่ายสังกัดคีย์อีสต์ ประกาศว่าเขาได้เซ็นสัญญากับสตรีมมีเดียคอร์ปอเรชัน ซึ่งเป็นบริษัทของญี่ปุ่น
ชีวิตส่วนตัว

ฮวัง อิน-ย็อบ เสร็จสิ้นการรับราชการทหารในประเทศเกาหลีใต้ก่อนที่จะเริ่มต้นการเป็นนักเดินแบบ
ผลงานเพลง > ซิงเกิล

| เพลง> ซาวด์แทร็กที่ปรากฏ | ปี> ซาวด์แทร็กที่ปรากฏ | อัลบั้ม> ซาวด์แทร็กที่ปรากฏ | อ้างอิง> ซาวด์แทร็กที่ปรากฏ | ซาวด์แทร็กที่ปรากฏ | ซาวด์แทร็กที่ปรากฏ |
| --- | --- | --- | --- | --- | --- |
| "It Starts Today" (오늘부터 시작인걸) | 2021 | ทรูบิวตี โอเอสที |  |  |  |
| "I Mean It" (진지해 지금) | 2022 | "เดอะซาวด์ออฟแมจิก โอเอสที" |  |  |  |
ผลงานการแสดง > ภาพยนตร์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2020 | Swimming Bird | อิน-กุก | ภาพยนตร์สั้น |  |
ผลงานการแสดง > ละครชุดที่ออกอากาศทางโทรทัศน์

| ปี | เรื่อง | บทบาท | อ้างอิง |
| --- | --- | --- | --- |
| 2019 | ลำนำรักจำแลง (The Tale of Nokdu) | พัก ดัน-โฮ |  |
| 2020 | ย้อนรัก ย้อนวัยฝัน (18 Again) | คู จา-ซ็อง |  |
| 2020–2021 | ความลับของนางฟ้า (True Beauty) | ฮัน ซอ-จุน |  |
| 2022 | วายเฮอร์ (Why Her) | กง ชาน / คิม ดง-กู |  |
| 2024 | ครอบครัวหัวใจลิขิตเอง (Family by Choice) | คิม ซัน-ฮา |  |
ผลงานการแสดง > ละครชุดออนไลน์

| ปี | เรื่อง | บทบาท | อ้างอิง |
| --- | --- | --- | --- |
| 2018 | วาย (Why) | กี แจ-ยัง |  |
| 2019 | เฟรชแมน (Freshman) | ซอ คโย-ว็อน |  |
| 2022 | อันนาราซูมานารา: โอม รักเอยจงมา (The Sound of Magic) | นา อิล-ดึง |  |
ผลงานการแสดง > เว็บโชว์

| ปี | รายการ | บทบาท | อ้างอิง |
| --- | --- | --- | --- |
| 2022 | Young Actors' Retreat | สมาชิก |  |
รางวัลและการเสนอชื่อ

| พิธีมอบรางวัล | ปี | สาขา | ผู้รับ / ผลงาน | ผล | อ้างอิง |
| --- | --- | --- | --- | --- | --- |
| Brand Customer Loyalty Award | 2021 | นักแสดงชายหน้าใหม่ยอดเยี่ยม | ฮวัง อิน-ย็อบ | ชนะ |  |
| SBS Drama Awards | 2022 | รางวัลนักแสดงนำชายประเภทมินิซีรีส์/แฟนตาซีดรามา | วายเฮอร์ | เสนอชื่อเข้าชิง |  |
| SBS Drama Awards | 2022 | ทีมสนับสนุนยอดเยี่ยม | วายเฮอร์ | เสนอชื่อเข้าชิง |  |
แหล่งข้อมูลอื่น

ฮวัง อิน-ย็อบ ที่ฮันซีเนมา
ฮวัง อิน-ย็อบ ที่อินสตาแกรม
ฮวัง อิน-ย็อบ ที่อินเทอร์เน็ตมูวีเดตาเบส
รายชื่อประเทศและเขตการปกครองเรียงตามขนาดพื้นที่ทั้งหมด

แผนที่ไดแมกซิออนของโลกที่แสดงประเทศและดินแดนที่ใหญ่ที่สุด 30 แห่งโดยพิจารณาจากพื้นที่ทั้งหมดตามตารางด้านล่าง คร่าว ๆ เพื่อปรับขนาด
ประเทศที่ใหญ่ที่สุด 10 อันดับแรกครอบครองพื้นที่แผ่นดินเกือบครึ่งหนึ่งของแผ่นดินโลก
รัสเซีย (11%)
จีน (6.3%)
สหรัฐ (6.1%)
แคนาดา (6.1%)
บราซิล (5.6%)
ออสเตรเลีย (5.2%)
อินเดีย (2.0%)
อาร์เจนตินา (1.8%)
คาซัคสถาน (1.8%)
แอลจีเรีย (1.6%)
อื่น ๆ (52.5%)
รายชื่อประเทศและเขตการปกครองเรียงตามขนาดพื้นที่ทั้งหมด ซึ่งรวมถึงรัฐอธิปไตยและเขตการปกครอง เรียงตามขนาดพื้นที่ทั้งหมด โดยยึดตามมาตรฐานสากล ISO 3166-1
เพื่อจุดประสงค์ทางสถิติ เขตการปกครองจะถูกบรรจุในรายชื่อรวมกับรัฐอธิปไตยด้วย ตัวเลขที่ปรากฏจะแสดงขนาดพื้นที่ทั้งหมด รวมทั้งพื้นดินและพื้นที่น้ำภายในดินแดนนั้นด้วย (เช่น ทะเลสาบ เขื่อน และแม่น้ำ) ซึ่งบางส่วนอาจนับรวมไปถึงพื้นที่ของน้ำภาคพื้นสมุทร (น่านน้ำชายฝั่ง) แต่ไม่นับรวมน่านน้ำอาณาเขตและเขตเศรษฐกิจจำเพาะ
สถิติดังกล่าวไม่นับรวมเขตการปกครองซึ่งไม่มีพลเมืองอาศัยอยู่ – รวมทั้งการอ้างสิทธิ์ของหลายประเทศเหนือพื้นที่ของทวีปแอนตาร์กติกา (14,400,000 กม.²) – และการรวมกลุ่มประเทศ เช่น สหภาพยุโรป (4,233,262 กม.²) ซึ่งมีอำนาจอธิปไตย แต่ไม่สามารถพิจารณาว่าเป็นรัฐอธิปไตยหรือเขตการปกครองได้ พื้นที่ทั้งหมดของโลกคิดเป็น 148,940,000 กม.² (คิดเป็น 29.1% ของพื้นผิวโลกทั้งหมด)
รายชื่อ

ชื่อประเทศในตัวหนา หมายถึง รัฐอธิปไตย; ชื่อประเทศใน ตัวเอียง หมายถึง เขตการปกครองที่ไม่เป็นอิสระ
รายชื่อ

| - | เกาะปีเตอร์ที่ 1 | 154 |  |  |  |
| - | หมู่เกาะบริติชเวอร์จิน | 153 |  |  | ประกอบด้วยเกาะที่มีคนอาศัยอยู่ 16 เกาะ และมากกว่า 20 เกาะที่ไม่มีคนอาศัย; รวมเกาะอะเนกาดา |
| - | เกาะคริสต์มาส | 135 |  |  |  |
| - | ดิเคเลีย | 130.80 |  |  |  |
| - | แอโครเทียรี | 123 |  |  |  |
| - | เจอร์ซีย์ | 116 |  |  |  |
| - |  แองกวิลลา | 102 |  |  |  |
| - | มอนต์เซอร์รัต | 102 |  |  |  |
| - | เกิร์นซีย์ | 78 |  |  | รวมแอลเดอร์นีย์ เกิร์นซีย์ เฮิร์ม ซาร์ก และเกาะเล็ก ๆ บางเกาะ |
| 192 |  ซานมารีโน | 61 |  |  |  |
| - | บริติชอินเดียนโอเชียนเทร์ริทอรี | 60 |  |  | รวมกลุ่มเกาะชาโกสทั้งหมด |
| - | เกาะบูแว | 58.50 |  |  |  |
| - |  เบอร์มิวดา | 53.30 |  |  |  |
| - | แซ็งมาร์แต็ง (ฝรั่งเศส) | 53.2 |  |  |  |
| - | หมู่เกาะพิตแคร์น | 47 |  |  |  |
| - | เกาะนอร์ฟอล์ก | 34.60 |  |  |  |
| - | ซินต์มาร์เติน (เนเธอร์แลนด์) | 34 |  |  |  |
| - | เกาะยูโรปา (ฝรั่งเศส) | 28 |  |  |  |
| 193 |  ตูวาลู | 26 |  |  |  |
| - |  มาเก๊า | 25.40 |  |  |  |
| - | แซ็งบาร์เตเลมี | 25 |  |  |  |
| 194 |  นาอูรู | 21 |  |  |  |
| - | หมู่เกาะโคโคส (คีลิง) | 14 |  |  | รวมเกาะเวสต์และเกาะโฮม |
| - | แพลไมราอะทอลล์ | 11.90 |  |  |  |
| - | โตเกเลา | 10 |  |  |  |
| - | เกาะเวก | 6.50 |  |  |  |
| - | หมู่เกาะมิดเวย์ | 6.20 |  |  | รวมเกาะอีสเทิร์น เกาะแซนด์ และเกาะสปิต |
| - | ยิบรอลตาร์ | 6.5 |  |  |  |
| - | เกาะกลีแปร์ตอน | 6 |  |  |  |
| - | เกาะนาวาสซา | 5.40 |  |  |  |
| - | หมู่เกาะแอชมอร์และเกาะคาร์เทียร์ | 5 |  |  | รวมแอชมอร์รีฟ (West, Middle, and East Islets) และเกาะคาร์เทียร์ |
| - | หมู่เกาะโกลรีโอโซ | 5 |  |  | รวม เกาะกลอรีเยิซ อีลดูลี เวิร์ตร็อกส์ เร็กร็อก และเซาท์ร็อก |
| - | หมู่เกาะสแปรตลี | น้อยกว่า 5 |  |  | รวมเกาะเล็ก ๆ ประมาณ 100 เกาะ แนวปะการัง และภูเขาทะเล ที่กระจายอยู่ในพื้นที่ทะเลเกือบ 410,000 ตร.กม. ในตอนกลางของทะเลจีนใต้ |
| - | เกาะจาร์วิส | 4.50 |  |  |  |
| - | เกาะฌุอ็องเดอนอวา | 4.40 |  |  |  |
| - | หมู่เกาะคอรัลซี | น้อยกว่า 3 |  |  | รวมเกาะเล็ก ๆ และแนวปะการังจำนวนมาก ที่กระจายอยู่ในพื้นที่ทะเล 780,000 ตร.กม. โดยมีหมู่เกาะสำคัญที่สุดคือ หมู่เกาะวิลลิส |
| - | จอห์นสตันอะทอลล์ | 2.80 |  |  |  |
| 195 |  โมนาโก | 1.95 |  |  | 0.0000013 |
| - | เกาะฮาวแลนด์ | 1.60 |  |  |  |
| - | เกาะเบเกอร์ | 1.40 |  |  |  |
| - | เกาะเซร์รานิยา | 1.20 |  |  |  |
| - | คิงแมนรีฟ | 1 |  |  |  |
| - | เกาะทรอมแล็ง | 1 |  |  |  |
| 196 |  นครรัฐวาติกัน | 0.44 |  |  |  |
ดูเพิ่ม

ภูมิศาสตร์
โลก
ทวีป
รายชื่อประเทศเรียงตามลำดับตัวอักษร
รายชื่อประเทศเรียงตามทวีป
รายชื่อประเทศเรียงตามจำนวนประชากร
รายชื่อประเทศและดินแดน
รายชื่อเขตการปกครอง
เขตการปกครองของเอเชียตะวันออก
รายชื่อ เขตการปกครองของ เอเชียกลาง
รายชื่อเขตการปกครองตามขนาดพื้นที่
รายชื่ออักษรคันจิที่ใช้เป็นชื่อประเทศ
| ด ค กรายชื่อประเทศตามการจัดอันดับ |
| --- | --- |
ภูมิศาสตร์และการปกครอง:  ตัวอักษร  ดินแดนและเมืองหลวง  พื้นที่  เขตการปกครอง  เขตการปกครองตามขนาดพื้นที่ 
ลักษณะประชากร:  จำนวนประชากร  ความหนาแน่นประชากร  อัตราการเกิด  อัตราการเสียชีวิต  จำนวนผู้ป่วยโรคเอดส์  ดัชนีการพัฒนามนุษย์ 
เศรษฐกิจ:  ค่าจีดีพี (ราคาตลาด)  ค่าจีดีพี (อำนาจซื้อ)  มูลค่าการส่งออก  กำลังในการซื้อ  งบประมาณแผ่นดิน  เงินทุนสำรองระหว่างประเทศ  ทองคำสำรอง 
โทรคมนาคม:  ผู้ใช้อินเทอร์เน็ต 
คมนาคมและการขนส่ง:  ทางรถไฟ  รถไฟความเร็วสูง 
การเมืองและการทหาร:  ความสงบสุข  การคอร์รัปชัน  ความเสี่ยงต่อการเป็นรัฐล้มเหลว  ข้อมูลทางการทหาร 
↑
แผนที่โลกแสดงรหัสสีตามพื้นที่ของประเทศในหน่วยตารางกิโลเมตร